
PËR RISHPËRNDARJE FONDESH, BRENDA BUXHETIT TË VITIT 2010, MIRATUAR PËR KËSHILLIN E LARTË TË DREJTËSISË, PËR SHPENZIME KORENTE, NDËRMJET PROGRAMEVE
 
Në mbështetje të nenit 100 të Kushtetutës, të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 16 të ligjit nr.10 190, datë 26.11.2009 “Për buxhetin e vitit 2010”, të ndryshuar, me propozimin e Ministrit të Financave, Këshilli i Ministrave
 
VENDOSI:
 
1. Rishpërndarjen e fondeve brenda buxhetit të vitit 2010, miratuar për Këshillin e Lartë të Drejtësisë, për shpenzime korente, ndërmjet programeve, si më poshtë vijon: 
a) Programit të planifikimit, menaxhimit dhe administrimit për vitin 2010, t’i shtohet  fondi 3 400 000 (tre milionë e katërqind mijë) lekë. 
b) Programit  të veprimtarisë  mbikëqyrëse të KLD-së, për vitin 2010, t’i  pakësohet  fondi 3 400 000 (tre milionë e katërqind mijë) lekë. 
2. Ngarkohen Këshilli i Lartë i Drejtësisë dhe Ministria e Financave për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

